Blaze7451/Wiki-th-20250601 huggingface dataset:
พระครูสังวรสมณกิจ (ทิม อตฺตสนฺโต)

หลวงปู่ทิม อตฺตสนฺโต (10 มีนาคม พ.ศ. 2456 - 22 มีนาคม พ.ศ. 2552) ท่านเป็นอดีตเจ้าอาวาสวัดพระขาว อำเภอบางบาล จังหวัดพระนครศรีอยุธยา

**ประวัติ**
หลวงปู่ทิม อตฺตสนฺโต ท่านเกิดเมื่อวันที่ 10 มีนาคม พ.ศ. 2456 ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว ปีฉลู ที่บ้าน เลขที่ - หมู่ที่ ๓ ตำบลพระขาว อำเภอบางบาล จังหวัดพระนครศรีอยุธยา เป็นบุตรคนที่ 5 ของ คุณพ่อพร้อม และ คุณแม่กิ่ม ชุ่มโชคดี ครั้งแรกเมื่อยังเป็นเด็ก ได้ศึกษาเล่าเรียนกับวัดพิกุล อ.บางบาล พ่อ-แม่ สมัยก่อนมักจะพาลูกหลานไปฝากให้พระตามวัดที่อยู่ใก้ลบ้านสอนอบรมบ่มนิสัยก่อน เพราะยังไม่มี ร.ร.อนุบาลเหมือนสมัยนี้ และต่อมาท่าน เข้าอายุเกณฑ์ทหาร หลวงปู่ท่านถูกเกณฑ์ไปเป็นทหารทันทีโดยไม่ต้อง คัดเลือกเลย เพราะหลวงปู่ท่านเป็นคนรูปร่างสูงใหญ่ ต่อมาท่านได้เข้าอุปสมบทครั้งที่ 1ในปี พ.ศ. 2478 เข้าสู่รัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ณ วัดพิกุล อำเภอบางบาล จังหวัดพระนครศรีอยุธยา บวชได้อยู่ 1 พรรษาก็ลาสิกขาบทในขณะที่บวช เพื่อมาช่วยบิดามารดาทำงานบ้าน และก็เข้ารับใช้ชาติครั้งที่ 3 ในสงครามโลกครั้งที่ 2 (พ.ศ. 2482 - 2488)

**เข้าสู่ร่มกาวสาวพักตร์**
ก่อนที่ท่านจะเข้ารับการอุปสมบทเป็นครั้งที่ 2 ก็เกิดเหตุการณ์ประหลาดครั้งที่ 2เกิดขึ้นจนทำให้เบื่อหน่ายชีวิตมาก ท่านได้อุปสมบทครั้งที่ 2 เมื่อปี พ.ศ. 2491 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 โดยมีหลวงพ่อสังข์ วัดน้ำเต้า เป็นพระอุปัชฌาย์ ในระหว่างที่บวช ท่านก็ได้พบความไม่เที่ยงแท้ในชีวิตคือ
# อนิจจัง (ความไม่แน่นอนในสังขาร)
# ทุกข์ขัง (ความวุ่นวาย)
# อนัตตา (ความตาย ไม่มีตัวตน)
ในปี พ.ศ. 2527 ศิษยานุศิษย์ได้ขอให้หลวงปู่สร้างรูปเหมือน หน้าตัก 5 นิ้ว เนื้อทองเหลืองขัดมัน หลวงปู่มักจะสอนให้ทุก ๆ คนนับถือพระรัตนตรัย
ในปัจจุบัน หลวงปู่มีชื่อเสียงโด่งดัง ขจรขจาย ไปในทุกภาคของประเทศไทย ขณะชาวต่างชาติยังรู้จักชื่อเสียงของท่านอย่างดีเลย

**มรณภาพ (ละสังขาร)**
หลังจากมีการฉลองอายุครบ 8 รอบ 96 ปีของท่านในวันที่ 10 มีนาคม ในวันที่ 22 มีนาคม พ.ศ. 2552 ท่านได้มรณภาพด้วยอาการสงบ ณ โรงพยาบาล จังหวัดนนทบุรี รวมสิริอายุได้ 96 ปี 61 พรรษา

**อ้างอิง**
#  ชีวประวัติหลวงปู่ทิม วัดพระขาว date=2011-11-05 
#  ประวัติวัดพระขาว date=2012-02-19 
หมวดหมู่:บุคคลที่เกิดในปี พ.ศ. 2456
หมวดหมู่:บุคคลที่เสียชีวิตในปี พ.ศ. 2552
หมวดหมู่:ภิกษุจากจังหวัดพระนครศรีอยุธยา
หมวดหมู่:บุคคลจากอำเภอบางบาล
หมวดหมู่:ทหารในสงครามโลกครั้งที่สอง
หมวดหมู่:เจ้าอาวาส
กองทัพอากาศลิเบียเสรี

กองทัพอากาศลิเบียเสรี (القوات الجوية الليبية الحرة‎‎) เป็นกองทัพอากาศของสภาถ่ายโอนอำนาจแห่งชาติ กลุ่มของบุคลากรทหารแปรพักตร์และอากาศยานที่ถูกยึดได้ซึ่งภักดีต่อกำลังต่อต้านกัดดาฟี ในสงครามกลางเมืองลิเบีย พ.ศ. 2554

**ปฏิบัติการ**
วันที่ 13 มีนาคม พ.ศ. 2554 อาลี อัตติยา นาวาอากาศเอกแห่งกองทัพอากาศลิเบียที่สนามบินทหารมาติกา ใกล้กับกรุงทริโปลี แปรพักตร์และเข้ากับการปฏิวัติ ซึ่งเป็นการอ้างถึงการมีบุคลากรกองทัพอากาศของกำลังต่อต้านกัดดาฟีเป็นครั้งแรก หลังจากนั้น เมื่อวันที่ 16 มีนาคม เครื่องบินขับไล่เจ็ตมิก-21 มากถึงสี่ลำลงจอดที่สนามบินเบงกาซีและเข้ากับฝ่ายกบฏ
กองทัพอากาศลิเบียปรากฏตัวเป็นครั้งแรกเมื่อวันที่ 15 มีนาคม โดยเปิดฉากโจมตีด้วยเครื่องบินมิก-23 และเฮลิคอปเตอร์ จมเรือรบฝ่ายนิยมกัดดาฟีลงได้สองลำนอกชายฝั่งตะวันออกใกล้กับแนวรบของยุทธการทางบกที่อัจดาบิยา ก่อนหน้านั้น อากาศยานเดียวกันยังทิ้งระเบิดรถถังฝ่ายรัฐบาลไม่ทราบจำนวนแน่นอนใกล้กับเบรกาและอัจดาบิยา
วันที่ 19 มีนาคม มิก-23ยูบี ถูกยิงตกระหว่างยุทธการเบงกาซีครั้งที่สอง รายงานสื่อในตอนแรกเป็นไปด้วยความสับสน กระทั่งโฆษกยืนยันว่าเครื่องบินลำดังกล่าวเป็นของฝ่ายกบฏ โฆษกฝ่ายนิยมกัดดาฟีว่า กบฏละเมิดเขตห้ามบินของสหประชาชาติ อย่างไรก็ตาม โฆษกฝ่ายกบฏอ้างว่าอากาศยานลำนั้นถูกยิงตกโดยกำลังนิยมกัดดาฟี ท้ายที่สุด บีบีซีนิวส์รายงานเมื่อวันที่ 20 มีนาคม ว่า อากาศยานกบฏดังกล่าวถูกยิงตกโดยฝ่ายเดียวกัน และนักบินเสียชีวิตเพราะดีดตัวออกจากเครื่องไม่ทัน
วันที่ 9 เมษายน เฮลิคอปเตอร์เอ็มไอ-25เดี่ยวของฝ่ายกบฏถูกพบว่าบินอยู่เหนืออัจดาบิยา อันเป็นการละเมิดเขตห้ามบินของสหประชาชาติ มีการอ้างว่าเครื่องบินดังกล่าวถูกยิงตกโดยฝ่ายรัฐบาล วันเดียวกัน เครื่องบินขับไล่มิก-23 ของฝ่ายกบฏถูกสกัดกั้นโดยอากาศยานนาโตและนำกลับสู่ฐาน
วันที่ 27 มิถุนายน พ.ศ. 2554 เครื่องบินมิก-21 สามลำของกองทัพอากาศลิเบียเสรี เป็นแบบสองที่นั่งหนึ่งลำ และที่นั่งเดี่ยวสองลำ ถูกถ่ายภาพได้เหนือสนามบินเบนินาในเบงกาซี ซึ่งอาจเป็นไปได้ว่าเป็นการฝึกซ้อมหรือภารกิจบินผ่าน แต่การบินดังกล่าวชัดเจนว่าละเมิดการบังคับใช้เขตห้ามบินของสหประชาชาติ เว้นเสียแต่ว่าได้รับความยินยอมก่อนหน้านั้นแล้ว
ในความขัดแย้งระยะต่อมา เมื่อสะเบียงถูกส่งลงไปยังพื้นที่ของลิเบียที่ถูกปิดล้อมโดยฝ่ายนิยมกัดดาฟี เครื่องบินเจ็ตขับไล่มิก 21 ภายใต้การควบคุมของฝ่าย ต่อต้านคุ้มครองเครื่องบินเสบียงจากการโจมตีของฝ่ายรัฐบาล โดยนาโตปรากฏว่าแสร้งทำเป็นไม่รู้ไม่เห็นการละเมิดเขตห้ามบินนี้

**อ้างอิง**
หมวดหมู่:สงครามกลางเมืองลิเบีย พ.ศ. 2554
คู่มือท่องกาแลกซีฉบับนักโบก

คู่มือท่องกาแลกซีฉบับนักโบก (The Hitchhiker's Guide to the Galaxy) เป็นเรื่องชุดแนววิทยาศาสตร์-ตลก สร้างสรรค์โดยดักลาส อดัมส์ แรกเริ่มเป็นละครวิทยุออกอากาศทางสถานีวิทยุ BBC Radio 4 ใน ค.ศ. 1978 และต่อมาได้รับการดัดแปลงเผยแพร่ในรูปแบบสื่ออื่นๆ เมื่อเวลาผ่านไปก็ค่อยๆ กลายเป็นปรากฏการณ์มัลติมีเดียระดับนานาชาติในที่สุด สื่ออื่นๆ เหล่านี้ได้แก่ละครเวที หนังสือนิยาย "ไตรภาค" จำนวนห้าเล่ม ตั้งแต่ ค.ศ. 1979 - 1992 และนิยายเล่มที่หกเขียนโดยอีออยน์ โคลเฟอร์ ในปี ค.ศ. 2009, เป็นละครชุดทางโทรทัศน์ปี ค.ศ. 1981, เป็นเกมคอมพิวเตอร์ปี ค.ศ. 1984, เป็นหนังสือการ์ตูนชุดสามเล่มจบเล่าเรื่องจากนิยายสามเล่มแรก ตีพิมพ์โดยสำนักพิมพ์ DC comics ตั้งแต่ ค.ศ. 1993-1996 นอกจากนี้ยังมีชุดผ้าขนหนูสองชุดผลิตโดย Beer-Davies ซึ่งผู้ติดตามบางคนถือว่าเป็นของต้นฉบับ และอื่นๆ อีกมาก
"คู่มือฯ" ตามชื่อเรื่อง เป็นคู่มือท่องเที่ยวรูปแบบอิเล็กทรอนิกส์ รวบรวมข้อมูลของจักรวาล ชื่อว่า คู่มือท่องกาแลกซีฉบับนักโบก และมีบทบาทมากในเรื่อง
คู่มือท่องกาแลกซีฉบับนักโบก
หมวดหมู่:นิยายชุด
หมวดหมู่:บันเทิงคดีแนววิทยาศาสตร์
เลอิจิ มัตซึโมโตะ

เลอิจิ มัตสึโมโตะ
เลอิจิ มัตสึโมโตะ (Leiji Matsumoto) หรือ เลย์จิ มัตสึโมโตะ หรือถ้าอ่านตามตัวคันหยิคือ เรย์จิ มัตสึโมโตะ  (松本零士) เป็นนามแฝง ชื่อจริงคือ อากิระ มัตสึโมโตะ ( 松本晟 หรือ 松本あきら) เกิดวันที่ 25 มกราคม พ.ศ. 2481 มีผลงานโด่งดัง เช่น สตาร์ เบลเซอส์ (เรือรบอวกาศยามาโตะ) กัปตันฮาร์ล็อก, ควีนเอมเมอรัลดัส, รถด่วนอวกาศ 999, การ์ตูนชุดสมรภูมิ เดอะค็อกพิท, เซ็กซารอยด์, ควีนมิลเล็นเนีย(เจ้าหญิงพันปี), โอโตโกะโออิด้ง ฯลฯ เขาเสียชีวิตด้วยอาการหัวใจล้มเหลวเฉียบพลัน (acute heart failure) ที่โรงพยาบาลในโตเกียว เมื่อวันที่ 13 กุมภาพันธ์ พ.ศ. 2566 รวมอายุ 85 ปี (ประกาศอย่างเป็นทางการวันที่ 20 กุมภาพันธ์ พ.ศ. 2566)
หมวดหมู่:ศิลปินมังงะ
หมวดหมู่:แอนิเมเตอร์
พระครูพยุหานุศาสก์ (ชิต ชิตจิตฺโต)

== ประวัติ**
หลวงพ่อชิต ชิตจิตฺโต ท่านเกิดเมื่อวันที่ 23 พฤษภาคม พ.ศ. 2442 ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ณ บ้านน้ำทรง ตำบลน้ำทรง อำเภอพยุหะคีรี จังหวัดนครสวรรค์ อุปสมบทเมื่อวันที่ 8 มิถุนายน พ.ศ. 2462ในรัชสมัยของพระบาทสมเด็จพระมงกุฎเกล้าเจ้าอยู่หัว ณ วัดมหาธาตุยุวราชรังสฤษฏิ์  โดยมี สมเด็จพระวันรัต (ฑิฒ) เป็นผู้อุปัชฌาย์ หลังจากอุปสมบทท่านก็ได้ดำรงตำแหน่งมากมายจนในปี พ.ศ. 2477 ท่านเป็นพระครูสัญญาบัตรเจ้าอาวาสวัดราษฎร์ ที่ พระครูพยุหานุศาสก์ และจนในปี พ.ศ. 2477 ท่านได้รับตำแหน่งมากมายถึง 3 ตำแหน่งคือ
# เป็นเจ้าอาวาสวัดยางขาว รูปที่ ๒ อำเภอพยุหะคีรี
# ได้รับแต่งตั้งเป็นเจ้าคณะอำเภอพยุหะคีรี รูปที่ 4 สืบต่อจาก พระครูนิวาสธรรมขันธ์ (เดิม พุทธสโร)
# ได้รับแต่งตั้งเป็นพระอุปัชฌาย์
ในชั่วชีวิตของท่าน อุทิศตนให้แก่พระพุทธศาสนาจนท่านได้ถึงแก่มรณภาพเมื่อวันที่ 26 ธันวาคม พ.ศ. 2501 รวมอายุได้ 59 ปี

**อ้างอิง**
  เจ้าคณะแขวงอำเภอพยุหคีรีfix-attempted=yes 
หมวดหมู่:ภิกษุชาวไทย
หมวดหมู่:บุคคลจากอำเภอพยุหะคีรี
หมวดหมู่:เจ้าอาวาส
หมวดหมู่:เจ้าคณะอำเภอ
หมวดหมู่:พระครูสัญญาบัตร
หมวดหมู่:ภิกษุจากจังหวัดนครสวรรค์
การแข่งขันออกแบบหุ่นยนต์ระหว่างประเทศ

การแข่งขันออกแบบหุ่นยนต์ระหว่างประเทศ (International Design Robot Contest: IDC RoboCon) เป็นการแข่งขันหุ่นยนต์ที่เน้นการออกแบบหุ่นยนต์ให้สามารถแก้ปัญหาเฉพาะอย่างได้โดยใช้วัสดุและอุปกรณ์จำกัด เป็นการริเริ่มโดยสถาบันเทคโนโลยีแห่งโตเกียวและสถาบันเทคโนโลยีแมสซาชูเซตส์ การแข่งขันนี้จัดขึ้นครั้งแรกที่ประเทศญี่ปุ่นในปี ค.ศ. 1990 โดยโจทย์ที่ใช้ในการแข่งขันจะเปลี่ยนไปในแต่ละปี
ในปัจจุบันมีเยาวชนจากญี่ปุ่น เกาหลีใต้ บราซิล ฝรั่งเศส สหรัฐอเมริกา จีน สิงคโปร์ และไทย เข้าร่วมแข่งขัน โดยปรกติระยะเวลาเข้าแข่งประมาณ 2 สัปดาห์ ซึ่งในระหว่างนี้ ผู้เข้าแข่งขันจะได้รับจัดการอบรมเชิงปฏิบัติทางด้านเทคนิคและต้องการสร้างหุ่นยนต์ให้ได้ไม่เกิน 2 ตัว โดยใช้วัสดุที่ผู้จัดการแข่งขันจัดเตรียมไว้ให้อย่างจำกัด (ยกเว้นอุปกรณ์บางอย่าง เช่น น็อต กาว สี เป็นต้น) ผู้เข้าแข่งขันจากประเทศเดียวกันจะถูกแบ่งคละกันไปในเป็นทีมต่างๆ ซึ่งแต่ละทีมมีสีประจำทีม
สำหรับไทยเริ่มเข้าร่วมและเป็นเจ้าภาพในการจัดการแข่งขันเป็นครั้งแรก เมื่อปี ค.ศ. 2007 ซึ่งถือเป็นการเฉลิมฉลองในโอกาสครบรอบ 120 ปี ความสัมพันธ์ระหว่างไทยและญี่ปุ่นโดยความร่วมมือระหว่างจุฬาลงกรณ์มหาวิทยาลัย, ศูนย์เทคโนโลยีโลหะและวัสดุแห่งชาติ (เอ็มเทค), สถาบันเทคโนโลยีแห่งโตเกียว และมหาวิทยาลัยโตเกียวเด็งกิ (Tokyo Denki University) และผู้สนับสนุนหลัก คือ สำนักงานพัฒนาวิทยาศาสตร์และเทคโนโลยีแห่งชาติ, สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) และสมาคมวิชาการหุ่นยนต์ไทย โดยจัดการอบรมเชิงปฏิบัติการที่คณะวิศวกรรมศาสตร์ จุฬาลงกรณ์มหาวิทยาลัย และจัดการแข่งขันที่ศูนย์นิทรรศการและการประชุมไบเทค บางนา เมื่อวันที่ 18 สิงหาคม ค.ศ. 2007 ในงานสัปดาห์วิทยาศาสตร์แห่งชาติ โดยโจทย์ประจำปีนี้คือ มอบพวงมาลัยให้แม่  หลังจากการจัดครั้งแรกเป็นต้นมาประเทศไทยโดยภายใต้การสนับสนุนของ ศูนย์เทคโนโลยีโลหะและวัสดุแห่งชาติ และคณะวิศวกรรมศาสตร์ จุฬาลงกรณ์มหาวิทยาลัย จึงได้มีการจัดการแข่งขันการออกแบบหุ่นยนต์ในระดับประเทศขึ้นต่อมาทุกปี โดยใช้ชื่อว่า Robot Design Contest: RDC ทีมที่ชนะเลิศจะได้ไปแข่งขันต่อในระดับนานาชาติต่อไป โดยการแบ่งทีมและความยากของโจทย์และวัสดุจะใช้หลักการเดียวกับระดับนานาชาติ กล่าวคือ ผู้เข้าแข่งขันจากสถาบันเดียวกันจะถูกแบ่งคละกันไปในเป็นทีมต่างๆ ซึ่งแต่ละทีมมีสีประจำทีม โดยจัดการอบรมเชิงปฏิบัติการที่ คณะวิศวกรรมศาสตร์ จุฬาลงกรณ์มหาวิทยาลัย เป็นเวลา 2 สัปดาห์ และแข่งขันที่ศูนย์การค้าพันธุ์ทิพย์พลาซ่า

**รายชื่อการแข่งขันออกแบบหุ่นยนต์ระหว่างประเทศ**

**ดูเพิ่ม**
 หุ่นยนต์- อาซิโม- คิวริโอ- วิทยาการหุ่นยนต์- หุ่นยนต์ฮิวแมนนอยด์- กฎ 3 ข้อของหุ่นยนต์- โรโบคัพ- เอบียูโรบอตคอนเทสต์- ทฤษฎีระบบควบคุม- เมคคาทรอนิกส์

**อ้างอิง**
หมวดหมู่:การแข่งขันหุ่นยนต์
พระราชพิธีมหามงคลเฉลิมพระชนมพรรษา 6 รอบ

พระราชพิธีมหามงคลเฉลิมพระชนมพรรษา 6 รอบ เป็นงานเฉลิมพระเกียรติที่รัฐบาลจัดขึ้นเนื่องในโอกาสมหามงคลเฉลิมพระชนมพรรษาครบ 6 รอบ (72 พรรษา) ของพระมหากษัตริย์และพระอัครมเหสีของไทย อาจหมายถึง (พระนามต่อท้ายในที่นี้หมายถึงพระนามในขณะจัดงานพระราชพิธีนั้น ๆ ขึ้น)- พระราชพิธีมหามงคลเฉลิมพระชนมพรรษา 6 รอบ 10 กันยายน 2477 ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า- พระราชพิธีมหามงคลเฉลิมพระชนมพรรษา 6 รอบ 20 ธันวาคม 2519 ของสมเด็จพระนางเจ้ารำไพพรรณี พระบรมราชินี- พระราชพิธีมหามงคลเฉลิมพระชนมพรรษา 6 รอบ 5 ธันวาคม 2542 ของพระบาทสมเด็จพระมหาภูมิพลอดุลยเดชมหาราช บรมนาถบพิตร- พระราชพิธีมหามงคลเฉลิมพระชนมพรรษา 6 รอบ 12 สิงหาคม 2547 ของสมเด็จพระนางเจ้าสิริกิติ์ พระบรมราชินีนาถ พระราชบรมราชชนนีพันปีหลวง- พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ของพระบาทสมเด็จพระวชิรเกล้าเจ้าอยู่หัว
นอกจากนี้ ยังมีการใช้คำว่า พระราชพิธีฉลองพระชนมายุ 6 รอบพระราชพิธีฉลองพระชนมายุ 6 รอบ เพื่อใช้เรียกงานเฉลิมพระเกียรติลักษณะเดียวกันของพระบรมวงศานุวงศ์พระองค์อื่น ๆ ดังนี้- พระราชพิธีฉลองพระชนมายุ 6 รอบ 28 เมษายน 2478 ในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 6 รอบ 21 ตุลาคม 2515 ในสมเด็จพระศรีนครินทราบรมราชชนนี (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 6 รอบ 10 มิถุนายน 2517 ในสมเด็จพระนางเจ้าอินทรศักดิศจี พระวรราชชายา (ไม่มีตัวสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 6 รอบ 15 เมษายน 2520 ในพระนางเจ้าสุวัทนา พระวรราชเทวี (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 6 รอบ 6 พฤษภาคม 2538 ในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 6 รอบ 24 พฤศจิกายน 2540 ในสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 6 รอบ 5 เมษายน 2566 ในทูลกระหม่อมหญิงอุบลรัตนราชกัญญา สิริวัฒนาพรรณวดี (ไม่มีตราสัญลักษณ์และธงตราสัญลักษณ์เผยแพร่)

**ดูเพิ่ม**
 พระราชพิธีมหามงคลเฉลิมพระชนมพรรษา 3 รอบ- พระราชพิธีมหามงคลเฉลิมพระชนมพรรษา 4 รอบ- พระราชพิธีมหามงคลเฉลิมพระชนมพรรษา 5 รอบ- พระราชพิธีมหามงคลเฉลิมพระชนมพรรษา 80 พรรษา- พระราชพิธีมหามงคลเฉลิมพระชนมพรรษา 7 รอบ- พระราชพิธีมหามงคลเฉลิมพระชนมพรรษา 90 พรรษา
พระราชพิธีมหามงคลเฉลิมพระชนมพรรษา 4 รอบ

พระราชพิธีมหามงคลเฉลิมพระชนมพรรษา 4 รอบ เป็นงานเฉลิมพระเกียรติที่รัฐบาลจัดขึ้นเนื่องในโอกาสมหามงคลเฉลิมพระชนมพรรษาครบ 4 รอบ (48 พรรษา) ของพระมหากษัตริย์และพระอัครมเหสีของไทย อาจหมายถึง (พระนามต่อท้ายในที่นี้หมายถึงพระนามในขณะจัดงานพระราชพิธีนั้น ๆ ขึ้น)- พระราชพิธีมหามงคลเฉลิมพระชนมพรรษา 4 รอบ 20 กันยายน 2444 ของพระบาทสมเด็จพระจุลจอมเกล้าเจ้าอยู่หัว- พระราชพิธีมหามงคลเฉลิมพระชนมพรรษา 4 รอบ 10 กันยายน 2453 ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า- พระราชพิธีมหามงคลเฉลิมพระชนมพรรษา 4 รอบ 1 มกราคม 2455 ของสมเด็จพระศรีพัชรินทราบรมราชินีนาถ พระบรมราชชนนีพันปีหลวง- พระราชพิธีมหามงคลเฉลิมพระชนมพรรษา 4 รอบ 20 ธันวาคม 2495 ของสมเด็จพระนางเจ้ารำไพพรรณี พระบรมราชินี- พระราชพิธีมหามงคลเฉลิมพระชนมพรรษา 4 รอบ 5 ธันวาคม 2518 ของพระบาทสมเด็จพระมหาภูมิพลอดุลยเดชมหาราช บรมนาถบพิตร- พระราชพิธีมหามงคลเฉลิมพระชนมพรรษา 4 รอบ 12 สิงหาคม 2523 ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง- พระราชพิธีมหามงคลเฉลิมพระชนมพรรษา 4 รอบ 28 กรกฎาคม 2543 ของพระบาทสมเด็จพระวชิรเกล้าเจ้าอยู่หัว
นอกจากนี้ ยังมีการใช้คำว่า พระราชพิธีฉลองพระชนมายุ 4 รอบพระราชพิธีฉลองพระชนมายุ 4 รอบ เพื่อใช้เรียกงานเฉลิมพระเกียรติลักษณะเดียวกันของพระบรมวงศานุวงศ์พระองค์อื่น ๆ ดังนี้- พระราชพิธีฉลองพระชนมายุ 4 รอบ 28 เมษายน 2454 ในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 4 รอบ 29 มิถุนายน 2472 ในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 4 รอบ 16 เมษายน 2475 ในสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 4 รอบ 4 ธันวาคม 2477 ในสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 4 รอบ 21 ตุลาคม 2491 ในสมเด็จพระศรีนครินทราบรมราชชนนี (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 4 รอบ 15 เมษายน 2496 ในพระนางเจ้าสุวัทนา พระวรราชเทวี (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 4 รอบ 6 พฤษภาคม 2514 ในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 4 รอบ 24 พฤศจิกายน 2516 ในสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 4 รอบ 5 เมษายน 2542 ในทูลกระหม่อมหญิงอุบลรัตนราชกัญญา สิริวัฒนาพรรณวดี (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 4 รอบ 2 เมษายน 2546 ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (ไม่มีตราสัญลักษณ์และธงตราสัญลักษณ์เผยแพร่)- พระราชพิธีฉลองพระชนมายุ 4 รอบ 4 กรกฎาคม 2548 ในสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี (ไม่มีตราสัญลักษณ์และธงตราสัญลักษณ์เผยแพร่)

**ดูเพิ่ม**
 พระราชพิธีมหามงคลเฉลิมพระชนมพรรษา 3 รอบ- พระราชพิธีมหามงคลเฉลิมพระชนมพรรษา 5 รอบ- พระราชพิธีมหามงคลเฉลิมพระชนมพรรษา 6 รอบ- พระราชพิธีมหามงคลเฉลิมพระชนมพรรษา 80 พรรษา- พระราชพิธีมหามงคลเฉลิมพระชนมพรรษา 7 รอบ- พระราชพิธีมหามงคลเฉลิมพระชนมพรรษา 90 พรรษา
โรงเรียนโนนโพธิ์ศรีวิทยาคม

thumb
โรงเรียนโนนโพธิ์ศรีวิทยาคม เป็นโรงเรียนมัธยมศึกษา ประจำตำบลบ้านโนน อำเภอซำสูง จังหวัดขอนแก่น สังกัดองค์การบริหารส่วนจังหวัดขอนแก่น  จัดการเรียนการสอนระดับช่วงชั้นที่ 3 (ม.1 –ม.3) และช่วงชั้นที่ 4 (ม. 4 - ม.6) ตั้งอยู่บนพื้นที่ป่าสาธารณะดอนหลักดำจำนวนประมาณ 100 ไร่  ตั้งอยู่ห่างจากจังหวัดขอนแก่น ประมาณ 35 กิโลเมตร บนถนนสายขอนแก่น – กระนวน  ปีการศึกษา 2537 ได้รับอนุมัติจากกรมสามัญศึกษา ให้จัดตั้งเป็นโรงเรียนสาขาของโรงเรียนซำสูงพิทยาคม กิ่งอำเภอซำสูง จังหวัดขอนแก่น  วันที่ 8 พฤษภาคม พ. ศ. 2540 กรมสามัญศึกษากระทรวงศึกษาธิการ ได้ประกาศจัดตั้งให้โรงเรียนเป็นเอกเทศสังกัดกรมสามัญศึกษาโดยใช้ชื่อว่า “ โรงเรียนโนนโพธิ์ศรีวิทยาคม”โดยกรมสามัญศึกษาได้แต่งตั้ง นายวีระเดช ซาตา  ผู้ช่วยผู้อำนวยการโรงเรียนซำสูงพิทยาคม มาดำรงตำแหน่ง ครูใหญ่โรงเรียนโนนโพธิ์ศรีวิทยาคม ต่อมาได้เลื่อนตำแหน่งเป็นอาจารย์ใหญ่และ ผู้อำนวยการตามลำดับ ต่อมาวันที่ 1 ธันวาคม พ.ศ. 2546 สำนักงานเขตพื้นที่การศึกษาขอนแก่นเขต 4 ได้มีคำสั่งให้ นายยุทธศาสตร์ โยธะพล ผู้อำนวยการโรงเรียนม่วงหวานพัฒนศึกษา อำเภอ น้ำพอง จังหวัดขอนแก่นมาดำรง ตำแหน่งผู้อำนวยการโรงเรียนโนนโพธิ์ศรีวิทยาคม วันที่ 21 มีนาคม 2551 โรงเรียนโนนโพธิ์ศรีวิทยาคมไปสังกัดองค์การบริหารส่วนจังหวัดขอนแก่น ตามกฎหมายว่าด้วยการกระจายอำนาจ ปีการศึกษา 2554 นายฉัตรชัย  โสรัตน์ มาดำรงตำแหน่งผู้อำนวยการ ปีการศึกษาเดียวกัน นายสุรชัย บุษราคัม ผู้อำนวยการโรงเรียนหนองโนประชาสรรค์ มารักษาการผู้อำนวยการโรงเรียนโนนโพธิ์วิทยาคม แทนนายฉัตรชัย  โสรัตน์ ปีการศึกษา 2556 นายอำนาจ  โพธิ์ศรี ย้ายมาดำรงตำแหน่งผู้อำนวยการโรงเรียนจนถึงปัจจุบัน
หมวดหมู่:โรงเรียนในจังหวัดขอนแก่น
หมวดหมู่:โรงเรียนสังกัดองค์การบริหารส่วนจังหวัดขอนแก่น
หมวดหมู่:โรงเรียนที่ก่อตั้งในปี พ.ศ. 2537
ผู้ชายอะเฮ้ว!

The Adventures of Priscilla, Queen of the Desert เป็นภาพยนตร์ดรามา-ตลก ที่ออกฉายในปี พ.ศ. 2537 เขียนบทและกำกับโดยสเตฟาน เอลเลียต นักเขียนบทชาวออสเตรเลีย เนื้อเรื่องเกี่ยวกับการเดินทางของนักเต้นแดร็กควีนสาวประเภทสอง 3 คน โดยรถบัสจากเมืองซิดนีย์ทางทิศตะวันออกของรัฐนิวเซาท์เวลส์ ผ่านเส้นทางทุรกันดารของทวีปออสเตรเลีย เพื่อไปเปิดการแสดงที่อลิซสปริงส์ ทางตอนใต้ของนอร์เทิร์นเทร์ริทอรี
ตัวละครเอกในเรื่อง คือ ทิก (Anthony "Tick" Belrose) เป็นชายรักต่างเพศที่มักแต่งตัวเป็นทรานส์วูแมน ใช้ชื่อในการแสดงว่า มิตซี (Mitzi Del Bra) รับบทโดย ฮิวโก วีฟวิง และอีกสองคนที่เป็นรักร่วมเพศ คือ เบอร์นาเดตต์ (Bernadette Bassinger) กะเทยที่เพิ่งผ่านการผ่าตัดแปลงเพศ รับบทโดย เทเรนซ์ สแตมพ์ และ เฟลีเชีย (Felicia Jollygoodfellow) กะเทยรุ่นน้อง รับบทโดย กาย เพียร์ซ การเดินทางของทั้งสามผ่านเส้นทางทะเลทราย ใช้รถบัสที่ตั้งชื่อว่า "พริสซิลลา" รวมไปถึงศัพท์แสลง "ควีน" ซึ่งหมายถึง ชายรักร่วมเพศ จึงเป็นที่มาของชื่อภาพยนตร์เรื่องนี้
ภาพยนตร์เรื่องนี้ได้รับคำชื่นชมในทางบวก ได้รับรางวัลออสการ์ สาขาออกแบบเครื่องแต่งกายยอดเยี่ยม ในงานประกาศผลรางวัลออสการ์ ครั้งที่ 67 และได้รับรางวัล Un Certain Regard ในเทศกาลภาพยนตร์เมืองกาน ประจำปี 1994  ถูกกล่าวขวัญว่าเป็นหนังคัลท์ที่มีผู้ชื่นชอบเฉพาะกลุ่ม โดยเฉพาะในหมู่บุคคลที่มีความหลากหลายทางเพศ
จากความสำเร็จของภาพยนตร์เรื่องนี้ ทำให้มีการสร้างภาพยนตร์อเมริกันเกี่ยวกับการเดินทางของสาวแดร็กควีน ในปีถัดมา ชื่อเรื่อง To Wong Foo, Thanks for Everything! Julie Newmar นำแสดงโดย แพตทริก สเวซีย์, จอห์น เลอกุยซาโม และเวสลีย์ สไนปส์ ซึ่งได้รับการเสนอชื่อเข้าชิงรางวัลนักแสดงนำชาย และนักแสดงประกอบชาย สาขาภาพยนตร์ตลก/เพลง รางวัลลูกโลกทองคำในปีนั้น
ภาพยนตร์ถูกนำมาสร้างใหม่เป็นละครเวที Priscilla, Queen of the Desert ในปี 2006 ที่ซิดนีย์ จากนั้นจึงขยายไปเปิดการแสดงที่โอกแลนด์ นิวซีแลนด์, เวสต์เอนด์ ลอนดอน, แวนคูเวอร์ แคนาดา และบรอดเวย์ นิวยอร์ก
ดีวีดีลิขสิทธิ์ในประเทศไทย โดยบริษัท แมงป่อง ใช้ชื่อภาษาไทยว่า "ผู้ชายอะเฮ้ว!" 

**อ้างอิง**

**แหล่งข้อมูลอื่น**
 0109045- 133443- priscillaqueenofthedesert- adventures_of_priscilla_queen_of_the_desert- the-adventures-of-priscilla-queen-of-the-desert-  The Adventures of Priscilla, Queen of the Desert on  AustralianScreen Online
หมวดหมู่:ภาพยนตร์ตลก
หมวดหมู่:ภาพยนตร์เพลง
หมวดหมู่:ภาพยนตร์ชีวิต
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์ที่ออกฉายในปี พ.ศ. 2537
หมวดหมู่:ภาพยนตร์ออสเตรเลีย
หมวดหมู่:ภาพยนตร์ที่ถ่ายทำในประเทศออสเตรเลีย
พระครูวิสัยโสภณ (ทิม ธมมฺธโร)

พระครูวิสัยโสภณ (ทิม ธัมมธโร) ท่านเกิดเมื่อวันที่ 21 สิงหาคม พ.ศ. 2455 ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว ท่านเป็นอดีตเจ้าอาวาสวัดช้างให้ อำเภอโคกโพธิ์ จังหวัดปัตตานี

**ประวัติ**
ท่านมีนามเดิมว่า ทิม พรหมประดู่ เป็นบุตรของนายอินทอง และ นางนุ่ม มีพี่น้องทั้งหมด 6 คน ท่านเป็นบุตรคนที่ 2 บรรพชาเป็นสามเณรเมื่อมีอายุได้ 18 ปี แต่ไม่นานก็ลาสิกขาบทออกมาช่วยบิดามารดาทำงาน อุปสมบทเมื่อมีอายุครบ 20 ปีบริบูรณ์ ณ วัดนาประดู่ ในวันที่ 7 มิถุนายน พ.ศ. 2476 โดยมีพระครูพิบูลย์สมณวัตร วัดมุจลินทวาปีวิหาร เป็นพระอุปัชฌาย์ พระอธิการพุฒ ติสสโร เป็นพระกรรมวาจาจารย์ และพระอธิการแก้ว เป็นพระอนุสาวนาจารย์ ได้รับฉายาว่า ธมมฺธโร เมื่อปี พ.ศ. 2497 พระอาจารย์ทิม และนายอนันต์ คณานุรักษ์ ได้มีโอกาสพบกัน ณ วัดช้างให้ อันเป็นจุดเริ่มต้นของการกำเนิดพระเครื่อง หลวงพ่อทวดขึ้นเป็นครั้งแรก ตามภาพนิมิตเป็นรูปพระภิกษุชรานั่งขัดสมาธิบนดอกบัว มีองค์พระดำ นับแต่นั้นมาพระพิมพ์นี้ก็เริ่มเป็นที่รู้จักแพร่หลายสืบมาจนถึงปัจจุบัน วัตถุมงคลที่ พระอาจารย์ทิมมีส่วนร่วมสร้างทั้งในนามวัดช้างให้และวัดอื่น ๆ นับจากปี พ.ศ. 2497 ตราบจนกระทั่งมรณภาพมีหลายต่อหลายรุ่น ล้วนแต่เป็นที่นิยมสะสมกันอย่างกว้างขวาง 

**มรณภาพ**
ท่านมรณภาพเมื่อวันที่ 30 พฤศจิกายน พ.ศ. 2512 รวมอายุได้ 57 ปี มีพิธีพระราชทานเพลิงศพเมื่อวันที่ 14 สิงหาคม พ.ศ. 2518

**อ้างอิง**
 หนังสือรวมสุดยอดพระคณาจารย์ทั้งหมด 180 พระองค์-  หลวงปู่ทิม วัดช้างให้ date=2011-10-08 -  ลำดับเจ้าอาวาสวัดช้างให้fix-attempted=yes 

**ดูเพิ่ม**
  หลวงปู่ทิม
หมวดหมู่:ภิกษุจากจังหวัดปัตตานี
หมวดหมู่:บุคคลจากอำเภอโคกโพธิ์
หมวดหมู่:เจ้าอาวาส
อัลวินกับสหายชิพมังค์จอมซน 3

อัลวินกับสหายชิพมังค์จอมซน 3  (Alvin and the Chipmunks: Chipwrecked) เป็นภาพยนตร์ที่สร้างโดย ทเวนตีท์เซนจูรีฟอกซ์ ออกฉายในวันที่ 16 ธันวาคม พ.ศ. 2554

**เรื่องย่อ**
เดินทางมาเป็นภาคที่สามแล้ว สำหรับสหายอัลวินและเพื่อนๆของเขา ที่ครั้งนี้จะเดินทางออกจากเมืองใหญ่ โดยสารด้วยเรือลำยักษ์ พร้อมคลออินโทรเพลง MY HEART WILL GO ON ตามตัวอย่างที่ตั้งใจ สุดฤทธิ์ แต่ทว่าเมื่อ ชิพมังค์ และ ชิพเพ็ทส์ จะต้องมาพบกับเหตุการณ์เรือแตกร่วมกัน ซึ่งก็ทำให้พวกเขาต้องไปติดอยู่บนหมู่เกาะซิลลีย์อันแสนห่างไกลและลึกลับ และระหว่างทางที่พวกเขาหาทางเพื่อจะกลับบ้าน พวกเขาก็ได้พบความลับบนเกาะนั้นว่า มันไม่ใช่เกาะที่เงียบเหงาอย่างที่พวกเขาคิด

**นักแสดง**

**คนแสดง**
 Jason Lee แสดงเป็น เดฟ เซวิล- David Cross แสดงเป็น เอียน ฮว็อก- Jenny Slate แสดงเป็น โซอี้- Andy Buckley แสดงเป็น กัปตัน Correlli- Michael P. Northey แสดงเป็น ผู้ชายเสื้อฮาวาย- Tucker Albrizzi แสดงเป็น แฮร์ริสัน- Phyllys Smith แสดงเป็น Flight Attendant- Dakota Fanning แสดงเป็น ผู้หญิงเสื้อฮาวาย

**ชิปมังค์**
 Justin Long พากย์เป็น อัลวิน- Matthew Gray Gubler พากย์เป็น ไซม่อน- Jesse McCartney พากย์เป็น ทีโอดอร์- Alan Tudyk พากย์เป็น Simone- Ross Bagdasarian, Jr. พากย์เป็น อัลวิน (ร้องเพลง)- Steve Vining พากย์เป็น ไซม่อน (ร้องเพลง)- Janice Karman พากย์เป็น ทีโอดอร์ (ร้องเพลง)

**ชิปเพ็ต**
 Christina Applegate พากย์เป็น บริททานี่- Anna Faris พากย์เป็น จีนเน็ต- Amy Poehler พากย์เป็น เอลีนอร์- Janice Karman พากย์เป็น ชิพเพ็ต (ร้องเพลง)

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ภาคต่อ
หมวดหมู่:ภาพยนตร์อเมริกัน
หมวดหมู่:ภาพยนตร์อัลวินและชิปมังค์
หมวดหมู่:ภาพยนตร์โดยทเวนตีธ์เซนจูรีฟอกซ์
ไจแอนท์ ก็อนซาเลซ

จอร์จ ก็อนซาเลซ (Jorge González) หรือที่รู้จักกันดีในวงการมวยปล้ำมีชื่อว่า ไจแอนท์ ก็อนซาเลซ (Giant González) เกิดวันที่ 31 มกราคม ค.ศ. 1966 บ้านเกิดของเขาอยู่ที่ El Colorado, Formosa, Argentina เป็นเป็นอดีตนักบาสเกตบอล และอดีตนักมวยปล้ำอาชีพชาวอาเจนติน่าของดับเบิลยูซีดับเบิลยู ปัจจุบันได้เสียชีวิตลงแล้วด้วยวัย 44 ปี เมื่อวันที่ 22 กันยายน ค.ศ. 2010

**อ้างอิง**

**แหล่งข้อมูลอื่น**
  The Tallest Man: Jorge González date=2009-09-06 -  Jorge González at 40 years old date=2010-04-02  (ภาษาสเปน)-  Jorge González interview in Fox Sports magazine (ภาษาสเปน)- id=0327854
หมวดหมู่:บุคคลที่เกิดในปี พ.ศ. 2509
หมวดหมู่:บุคคลที่เสียชีวิตในปี พ.ศ. 2553
หมวดหมู่:นักมวยปล้ำอาชีพชาวอเมริกัน
หมวดหมู่:นักบาสเกตบอลชาวอเมริกัน
หมวดหมู่:ชาวอเมริกันเชื้อสายอาร์เจนตินา
กิชกุนฮอล็อช

กิชกุนฮอล็อช (Kiskunhalas) เป็นเมืองในเทศมณฑลบาช-กิชกุน (Bács-Kiskun) เทศมณฑลที่ใหญ่ที่สุดของประเทศฮังการี

**ที่ตั้ง**
ตั้งอยู่ทางตอนกลางของประเทศฮังการี บนที่ราบระหว่างแม่น้ำดานูบกับทิสซา ห่างจากกรุงบูดาเปสต์ 148 กิโลเมตร

**การเดินทาง**
โบสถ์โปรเตสแตนต์ นิกายคาลวิน เมืองกิชกุนฮอล็อช
รถไฟ   จากกรุงบูดาเปสต์ สามารถเดินทางด้วยด้วยรถไฟจาก 3 สถานี ได้แก่
สถานีญูกอตี (Nyugati pályaudvar) โดยขึ้นรถไฟสายบูดาเปสต์-แซแก็ด ซึ่งจะเข้ามาในสถานีทุก 2 ชั่วโมง จากนั้นไปเปลี่ยนรถไฟที่เมืองแก็ชแกเมต เป็นสายแก็ชแกเมต-บอยอ (Kecskemét-Baja) ใช้เวลาเดินทางประมาณ 2 ชั่วโมง 32 นาที จะถึงเมืองกิชกุนฮอล็อชซึ่งเป็นสถานีที่ 9
สถานีแกแลตี (Keleti pályaudvar) โดยขึ้นรถไฟสายบูดาเปสต์-เบลเกรด แต่รถไฟสายนี้จะเข้ามาเพียงวันละสองขบวนเท่านั้น เพราะเป็นรถไฟวิ่งระยะไกลข้ามประเทศฮังการี-เซอร์เบีย
สถานีเกอบาญอ-กิชแป็ชต์ (Kőbánya-Kispest) โดยขึ้นรถไฟสายบูดาเปสต์-แกแลบิอา (Budapest-Kelebia) ซึ่งจะเข้ามาในสถานีทุก 2 ชั่วโมงเช่นเดียวกัน และไม่จำเป็นต้องเปลี่ยนรถไฟ จึงเป็นเส้นทางที่ค่อนข้างสะดวก ใช้เวลาเดินทางประมาณ 2ชั่วโมง29นาที จะถึงเมืองกิชกุนฮอล็อช ซึ่งเป็นสถานีที่ 14
รถบัส  จากกรุงบูดาเปสต์ สามารถเดินทางด้วยรถบัสมายังกิชกุนฮอล็อช โดยขึ้นจากสถานีรถเนปลิแก็ต (Népliget) จะมีรถทุกชั่วโมง และต้องไปเปลี่ยนรถตามสถานีต่าง ๆ ซึ่งไม่แน่นอน ดังนั้น การใช้บริการรถบัสจึงควรตรวจสอบตารางรถและสถานีเปลี่ยนรถก่อนออกเดินทาง

**สถานที่ท่องเที่ยว**
พิพิธภัณฑ์ผ้าลูกไม้แห่งกิชกุนฮอล็อช (Halasi Csipkemúzeum)
*หอศิลป์ฮอล็อช (Halas Galéria)
*พิพิธภัณฑ์โตร์มอ ยาโนช (Thorma János Múzeum)
*บ่อน้ำร้อนเมืองกิชกุนฮอล็อช  (Kiskunhalasi Gyógyfürdő)
*คฤหาสน์ Végh (Végh-kúria)
*ทะเลสาบโชชโต (sóstó)
*กังหันลม (Sáfrik-féle szélmalom)

**แหล่งข้อมูลอื่น**
 เว็บไซด์เมืองกิชกุนฮอล็อช- เว็บไซด์สำหรับจองตั๋วรถไฟในฮังการี- เว็บไซต์สำหรับจองตั๋วรถบัสในฮังการี date=2011-11-23 - พิพิธภัณฑ์ผ้าลูกไม้แห่งกิชกุนฮอล็อช date=2012-01-28 - หอศิลป์ฮอล็อช date=2013-10-17 -  พิพิธภัณฑ์โตร์มอ ยาโนช date=2011-11-01 
หมวดหมู่:เมืองในประเทศฮังการี
แมวอิริโอโมเตะ

แมวอิริโอโมเตะ (Prionailurus bengalensis iriomotensis; Iriomote cat; Iriomote-yamaneko) เป็นแมวป่าขนาดพอกับแมวบ้าน ซึ่งอาศัยอยู่เฉพาะบนเกาะอิริโอโมเตะของญี่ปุ่น นักชีววิทยาหลายคนจัดว่าเป็น "ซากดึกดำบรรพ์มีชีวิต" เพราะไม่ได้เปลี่ยนแปลงจากรูปร่างดั้งเดิมมากนัก แมวอิริโอโมเตะเป็นหนึ่งในสัตว์ของวงศ์เสือและแมว (Felidae) ที่ใกล้สูญพันธุ์ที่สุดชนิดหนึ่งของโลก (บ้างจัดว่าเป็นชนิดย่อยของแมวดาว (P. bengalensis ซึ่งอยู่ในสกุลเดียวกัน) โดยมีจำนวนประชากรประเมินไว้น้อยกว่า 100 ตัว มีขนสีน้ำตาลเข้มและหางเป็นพวงดก และไม่สามารถหดเล็บเข้าได้
นอกจากนี้แล้ว แมวอิริโอโมเตะยังรู้จักกันดีในภาษายาเอยามะว่า ยามามายา, ยามาปีกาเรีย และ เมปีซูกาเรีย
แมวอิริโอโมเตะ หากินด้วยการจับสัตว์น้ำต่าง ๆ กินเป็นอาหาร ตามพื้นที่ชุ่มน้ำและป่าโกงกางบนเกาะอิริโอโมเตะได้มากถึง 70 ชนิด เป็นสัตว์ที่กินในเวลากลางคืน

**อ้างอิง**

**แหล่งข้อมูลอื่น**
หมวดหมู่:ซากดึกดำบรรพ์มีชีวิต
หมวดหมู่:สัตว์ที่พบในประเทศญี่ปุ่น
หมวดหมู่:สกุลแมวดาว
หมวดหมู่:สิ่งมีชีวิตเฉพาะถิ่น
คอนตีเนนทัลฮอกกี้ลีก

คอนตีเนนทัลฮอกกี้ลีก (Kontinental Hockey League - KHL, Континентальная Хоккейная Лига, Kontinental'naya Khokkeynaya Liga) เป็นลีกฮอกกี้น้ำแข็งอาชีพระหว่างประเทศในยูเรเซีย ซึ่งก่อตั้งขึ้นเมื่อ พ.ศ. 2551 จนถึง พ.ศ. 2552 มันถูกจัดอันดับว่าเป็นลีกฮอกกี้ที่แข็งแกร่งที่สุดในยุโรป
ผู้ชนะเลิศการแข่งขันจะได้ชื่อว่า แชมเปียนแห่งรัสเซีย ไม่ว่าสโมสรนั้นจะมาจากประเทศใดก็ตาม และถ้วยกาการิน ซึ่งตั้งชื่อตามนักบินอวกาศ ยูริ กาการิน ชายคนแรกที่เดินทางออกนอกอวกาศและไปถึงวงโคจรของโลก เป็นรางวัลมอบให้แก่ผู้ชนะเลิศในการแข่งขันทุกปี หลังการแข่งขันแบบเพลย์ออฟ 16 ทีมฤดูกาลปกติ สโสมรจาก KHL สองทีมจะได้รับสิทธิ์เข้าแข่งขันในฤดูกาลแชมเปียนส์ฮอกกี้ลีก
ลีกดังกล่าวก่อตั้งขึ้นใน พ.ศ. 2551 โดยองค์การก่อนหน้า คือ รัสเซียซูเปอร์ลีก (RSL) ซึ่งเกิดหลังจากโซเวียตแชมเปียนชิพลีก ซึ่งก่อตั้งขึ้นใน พ.ศ. 2489 โดยมีทีมเพียงห้าทีม KHL จัดขึ้นครั้งแรกโดยมี 24 ทีม หลังการเปลี่ยนแปลงในองค์ประกอบของทีมรัสเซียและลดจำนวนทีมเข้าแข่งขันเหลือ 23 ทีมในฤดูกาล 2010-2011 ลีกกลับมามี 22 ทีมอีกครั้งในฤดูกาล 2021-2022 ในบรรดาทีมเหล่านี้ 19 ทีมตั้งอยู่ในสหพันธรัฐรัสเซีย ส่วนที่เหลือมาจากเบลารุส คาซัคสถาน และจีนประเทศละทีม
ผู้เล่นส่วนใหญ่ใน KHL เป็นชาวรัสเซีย เพราะลีกนี้มีต้นกำเนิดมาจากลีกประจำชาติของโซเวียตและรัสเซีย ผู้เล่นที่ไม่ได้มาจากรัสเซียเป็นส่วนน้อย 30% ของผู้เล่นใน KHL ส่วนใหญ่เป็นชาวยุโรปตะวันออก, สแกนดิเนเวีย และอเมริกาเหนือ ในฤดูกาล 2010-2011 มีผู้เล่นในลีก 670 คน แม้ว่าปัจจุบันจะไม่มีการจำกัดให้ทีมและผู้เล่นมีเฉพาะที่มาจากรัสเซียแล้วก็ตาม ทีมรัสเซียยังคงถูกห้ามมิให้เซ็นสัญญารับผู้เล่นต่างชาติเข้ามาเกินห้าคน

**อ้างอิง**

**แหล่งข้อมูลอื่น**
   www.khl.ru - โฮมเพจอย่างเป็นทางการ
หมวดหมู่:ลีกฮอกกี้น้ำแข็ง
หมวดหมู่:ลีกกีฬาที่ก่อตั้งในปี พ.ศ. 2551
ขั้นตอนวิธีของคาร์เกอร์

ในวิทยาการคอมพิวเตอร์และทฤษฎีกราฟ ขั้นตอนวิธีของคาร์เกอร์ (Karger's algorithm) เป็น Monte Carlo method เพื่อคำนวณหา การตัดน้อยสุด (minimun cut) ของกราฟต่อเนื่อง ซึ่งถูกพัฒนาขึ้นโดย David Karger
โดยการตัดน้อยสุด คือ จำนวนเส้นเชื่อมน้อยสุดที่ต้องลบออกเพื่อให้กราฟแยกเป็น 2 ส่วน(component)

**ขั้นตอนวิธี**
ตัวอย่างการลดเส้นเชื่อม
หลักการของขั้นตอนวิธีนี้ใช้แนวคิดในการย่อเส้นเชื่อม  ในกราฟ หรือกล่าวได้ว่าเป็นการย่อเส้นเชื่อมทำให้ปม 2 ปมที่ต่อกับ e ซ้อนกัน ทำให้ลดจำนวนปมทั้งหมดของกราฟลงไปหนึ่งปม ขั้นตอนวิธีนี้จะดำเนินการย่อไปเรื่อย ๆ จนกว่าจะเหลือปมในกราฟเพียง 2 ปมเท่านั้น ซึ่งการกระทำนี้มีความเป็นไปได้สูงที่ขั้นตอนวิธีนี้จะคืนการตัดน้อยสุด โดยจะคืนเซตของเส้นเชื่อมที่ต่อกับปมที่เหลือทั้งสอง

**การย่อ**
การกระทำนี้เอาเส้นเชื่อม  ที่มีปลาย  และ  และย่อมันลงในปมใหม่  ซึ่งจะกลายเป็นเส้นประชิด (adjacent) ของปมเก่าทั้งหมดที่ต่อกับ และ  โดยสามารถเขียนแนวคิดนี้ให้อยู่ให้รูปคณิตศาสตร์ได้
ให้กราฟ  และ , การย่อของ  ไปเป็น  (เขียนเป็น ) เป็น มัลติกราฟ เมื่อ:
 
และ:
  หรือ 
เป็นไปได้ที่จะพิสูจน์ว่าการกระทำนี้ไม่ได้ลดภาวะเชิงการนับของการตัดน้อยสุด แต่อาจเป็นการเพิ่มให้มากขึ้น

**รหัสเทียม**
รหัสเทียมนี้สามารถสร้างขึ้นโดยใช้ 2 ฟังก์ชัน
function Karger(G, K)
min := 
for i = 1 to K do
t := Full_contraction(G)
if t 2) สำหรับกราฟหนาแน่น

**อ้างอิง**
# David R. Karger,  Global Min-cuts in RNC and Other Ramifications of a Simple Mincut Algorithm. Proceedings of the 4th Annual ACM-SIAM Symposium on Discrete Algorithms, January 1993
# David R. Karger and Clifford Stein,  A New Approach to the Minimum Cut Problem. Journal of the ACM 43(4):601-640, 1996
หมวดหมู่:ขั้นตอนวิธี
หมวดหมู่:ทฤษฎีกราฟ
หมวดหมู่:ความต่อเนื่องของกราฟ
พระสุนทรศีลสมาจาร (ผล คุตฺตจิตฺโต)

พระสุนทรศีลสมาจาร (ผล คุตฺตจิตฺโต) (13 สิงหาคม พ.ศ. 2437 – พ.ศ. 2512) เป็นอดีตเจ้าคณะจังหวัดธนบุรี และอดีตเจ้าอาวาสวัดหนังราชวรวิหาร เป็นที่นับถือจากงานด้านการบูรณะปฏิสังขรณ์เสนาสนะต่าง ๆ ภายในวัด

**ประวัติ**
พระสุนทรศีลสมาจาร อดีตเจ้าคณะจังหวัดธนบุรี ท่านเกิดเมื่อวันที่ 13 สิงหาคม พ.ศ. 2437 ในแผ่นดินรัชกาลที่ 5 ที่บ้านโคกขาม ตำบลโคกขาม อำเภอเมืองสมุทรสาคร จังหวัดสมุทรสาคร เป็นบุตรนายแก้ว นางยิ้ม แก้วเพ็ชร เมื่อวัยเด็กท่านได้มาศึกษาอยู่ที่วัดหนัง ศึกษาหนังสือไทยในสำนักของพระครูสังวรยุตตินทรีย์ (คำ) เรียนภาษาบาลี กับนายมิ่ง รักชินวงศ์ อาจารย์สอนบาลีแห่งวัดหนัง พ.ศ. 2453 เลิกการศึกษากลับไปอยู่บ้านช่วยบิดามารดา ประกอบอาชีพ พ.ศ. 2455 สมัครเข้ารับราชการทหารเรือ 

**อุปสมบท**
หลวงพ่อท่านได้อุปสมบทเมื่อวันที่ 27 มีนาคม พ.ศ. 2458 ณ พัทธสีมาวัดหนัง ตำบลคุ้งเผาถ่าน (บางค้อ) อำเภอบางขุนเทียน จังหวัดธนบุรี พระภาวนาโกศลเถร (อี่ยม) วัดหนังเป็นพระอุปัชฌาย์ พระอธิการนิ่ม แห่งวัดโคกขาม พระปลัดแจ้งแห่งวัดหนัง เป็นคู่กรรมวาจาจารย์ และได้มาจำพรรษาที่วัดหนัง จนกระทั่งมรณภาพ จนกระทั่งในปี พ.ศ. 2478 ท่านได้รับสมณศักดิ์เป็นพระครูชั้นสัญญาบัตรชั้นผู้ช่วยเจ้าอาวาสชั้นโท  หลวงพ่อท่านไม่ใช่นักพูด แต่หลวงพ่อเป็นนักทำ คือทำตนของท่านให้ศิษยานุศิษย์ และสาธุชน ได้เห็นได้ศึกษา ในการประพฤติปฏิบัติของท่าน นับว่าเป็นผลดีของการปกครองในด้านการเผยแผ่ ก็เท่ากับเป็นการเผยแผ่ตัวอย่างที่ดีให้แก่ชนรุ่นหลังได้เห็นได้รู้เอาเป็นครูในการดำเนินรอยตาม งานบูรณปฏิสังขรณ์ก่อสร้างเสนาสนะนั้น หลวงพ่อได้ทำมาก่อนที่ท่านจักได้ดำรงตำแหน่งเจ้าอาวาส จับงานมาแต่สมัยเป็นผู้ช่วยเจ้าอาวาส  ฉะนั้นงานก่อสร้างปฏิสังขรณ์พระอารามจึงไม่เป็นของแปลก และหนักใจของท่าน ท่านมิได้ถือว่างานก่อสร้างเป็นเรื่องของสมภารเจ้าวัด เอกลาภเป็นของลูกวัด ท่านถือเสียว่างานก่อสร้างทุกชิ้นที่เกิดขึ้นในวัดเป็นสมบัติของพระศาสนาเป็นของส่วนรวม เป็นส่วนกลาง เป็นที่บำเพ็ญกุศลของสาธุชนทั่วไป 

**เป็นเจ้าอาวาส**
หลวงพ่อท่านได้รับการแต่งตั้งเป็นเจ้าอาวาสวัดหนังรูปที่ 7เมื่อปี พ.ศ. 2503  ตลอดระยะเวลา 9 ปีที่ท่านเป็นเจ้าอาวาส มีการบูรณะซ่อมแซมสิ่งที่ทรุดโทรมให้ดีขึ้นเสมอ ฉะนันในยุคสมัยที่ท่านยังมีชีวิตอยู่ จึงได้ก่อสร้างปฏิสังขรณ์ ปรับปรุงเพิ่มเติม กุฏิคณะไต้ ได้บอกบุญปลูกศรัทธาให้นางชิต นุชเนตรคหปตานี บางขุนเทียน สร้างมณฑปเป็นที่ประดิษฐาน พระบาทจำลอง ซึ่งตั้งอยู่ริมคลองหน้าวัด ด้านทิศเหนือ ปฏิสังขรณ์พระอุโบสถ เปลี่ยนเครื่องบนมุมกระเบื้อง ยกช่อฟ้าใหม่  ซ่อมศาลาพุทธบาท ศาลาราย บอกบุญสร้างเมรุ  ศาลาทึม และปฏิสังขรณ์เสนาสนะไว้ เป็นจำนวนมาก ทำให้พระอาราม เป็นที่เจริญตาเจริญใจ ของสาธุชน ผู้เข้าไปในวัดให้เกิดศรัทธาปสาทะ น้อมใจเข้าสู่แนวทางปฏิบัติ ให้เกิดปัญญาเห็นชัดตามสภาพธรรมในขั้นต่อไป

**มรณภาพ**
ท่านถึงแก่มรณภาพเมื่อปี พ.ศ. 2512 

**อ้างอิง**
  เจ้าอาวาสวัดหนังรูปที่ 7
หมวดหมู่:ภิกษุจากจังหวัดสมุทรสาคร
หมวดหมู่:บุคคลจากอำเภอเมืองสมุทรสาคร‎
หมวดหมู่:เจ้าอาวาสวัดในกรุงเทพมหานคร
พระธรรมศีลาจารย์ (สุกรี สุตาคโม)

พระธรรมศีลาจารย์ นามเดิม สุกรี ฉายา สุตาคโม เป็นพระราชาคณะชั้นธรรม อดีตเจ้าอาวาสวัดหนังราชวรวิหาร

**ประวัติ**
พระธรรมศีลาจารย์ (สุกรี สุตาคโม) ท่านเกิดเมื่อวันที่ 13 มกราคม พ.ศ. 2470 บรรพชาเป็นสามเณรเมื่อวันที่ 5 เมษายน พ.ศ. 2486 ณ วัดม่วง ตำบลหลักสอง กิ่งอำเภอหนองแขม โดยมีพระวิเชียรกวี ( ฉัตร อินฺทสุวณฺโณ) วัดหนัง อำเภอบางขุนเทียน เป็นพระอุปัชณาย์ อยู่สำนักวัดม่วง ๑ พรรษา พระอุปัชณาย์ ขอให้มาอยู่วัดหนัง ได้ศึกษาเล่าเรียนปริยัติธรรมและบาลีเป็นนักธรรมชั้นโทและเปรียญธรรม 4 ประโยค

**อุปสมบท**
ท่านได้อุปสมบทเมื่อวันที่ 7 มีนาคม พ.ศ. 2491 ณ พัทธสีมาวัดหนัง อำเภอบางขุนเทียน จังหวัดธนบุรี โดยมีพระวิเชียรกวี (ฉัตร) วัดหนัง เป็นพระอุปัชณาย์ พระสุนทรศีลสมาจาร (ผล คุตฺตจิตฺโต) วัดหนัง สมัยยังเป็นพระครูภาวนาภิรัตเป็นพระกรรมวาจาจารย์ พระบริหารบรมธาตุ (ประเสริฐ ธมฺมธีโร) วัดนางชี อำเภอภาษีเจริญ จังหวัดธนบุรี สมัยยังเป็นพระมหาประเสริฐ ป.ธ. 6 อยู่ที่วัดหนัง 

**กิจของสงฆ์**
ในปี พ.ศ. 2503หลวงพ่อสุกรี ท่านได้รับตำแหน่งเป็นผู้ช่วยเจ้าอาวาสในตอนนั้น  และได้จำพรรษาอยู่ที่วัดหนัง ช่วยเจ้าอาวาสดูแลวัดจนเป็นเจ้าอาวาสวัดหนังในปี พ.ศ. 2512 นับเป็นเป็นลำดับที่ 8 และเริ่มต้นการปกครองดูแลวัดและได้รับตำแหน่งพระอุปัชฌาย์เมื่อปี พ.ศ. 2515  และเป็นเจ้าคณะเขตภาษีเจริญ - หนองแขมในปี พ.ศ. 2526 

**สมณศักดิ์**
 พ.ศ.  2491  เป็นพระครูสังฆรักษ์- พ.ศ.  2500  เป็นพระครูปลัด- พ.ศ.  2503  เป็นพระครูพิศาลสุตาคม  (ผจล.ชท.)- พ.ศ.  2508  เป็นพระครูพิศาลสุตาคม  (ผจล.ชอ.)- พ.ศ.  2518  เป็นพระราชาคณะชั้นสามัญ (เปรียญ) ที่ พระวิเชียรกวี- 5 ธันวาคม พ.ศ.  2533  เป็นพระราชาคณะชั้นราชที่ พระราชรัตนโมลี ศรีสาธุกิจจาทร มหาคณิสสร บวรสังฆาราม คามวาสี- 10 มิถุนายน พ.ศ.  2539  เป็นพระราชาคณะชั้นเทพที่ พระเทพวรมุนี ศีลาจารนิวิฐ ศาสนกิจจาทร มหาคณิสสร บวรสังฆาราม คามวาสี- 5 ธันวาคม พ.ศ.  2547  เป็นพระราชาคณะชั้นธรรมที่ พระธรรมศีลาจารย์ พิศาลจิตตสังวร สุนทรธรรมธาดา วรกิจจานุกิจ มหาคณิสสร บวรสังฆาราม คามวาสี

**มรณภาพ**
พระธรรมศีลาจารย์ ถึงแก่มรณภาพด้วยโรคหลอดเลือดสมองแตก เมื่อวันที่ 11 มิถุนายน พ.ศ. 2552 เวลา 14:16 น. สิริอายุได้ 11 พรรษา 61 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพเมื่อวันที่ 20 กันยายน พ.ศ. 2552 ณ เมรุชั่วคราว วัดหนังราชวรวิหาร เขตจอมทอง กรุงเทพมหานคร

**อ้างอิง**
  เจ้าอาวาสวัดหนังรูปที่ 8

หมวดหมู่:ภิกษุในสังกัดคณะสงฆ์มหานิกาย
หมวดหมู่:เปรียญธรรม 4 ประโยค
หมวดหมู่:เจ้าคณะอำเภอ
หมวดหมู่:เจ้าอาวาสวัดหนังราชวรวิหาร
ศีลาจารย์ (สุกรี
หมวดหมู่:บุคคลจากเขตบางแค
หมวดหมู่:เสียชีวิตจากโรคหลอดเลือดสมอง‎‎
ความเจ็บป่วยทางอารมณ์และจิตใจ

ความเจ็บป่วยทางอารมณ์และจิตใจ (mental breakdown หรือ nervous breakdown) เป็นศัพท์ที่มิใช่ศัพท์ทางการแพทย์ อธิบายความผิดปกติอย่างใดอย่างหนึ่งที่เกิดขึ้นเฉียบพลันและในระยะเวลาจำกัด โดยมากแล้วแสดงออกมาด้วยความหดหู่หรือกระวนกระวาย

**นิยาม**
ความเจ็บป่วยทางอารมณ์และจิตใจมิได้ถูกนิยามอย่างเป็นทางการผ่านระบบการวินิจฉัยโรค อย่างเช่น DSM-IV หรือ ICD-10 และใกล้จะหายไปจากงานวิจัยทางวิทยาศาสตร์เกี่ยวข้องกับจิตเภท แม้ว่า "ความเจ็บป่วยทางอารมณ์และจิตใจ" ไม่จำเป็นต้องมีนิยามเข้มงวดหรือคงที่ การสำรวจบุคคลทั่วไปเสนอว่า คำดังกล่าวหมายความถึงความผิดปกติอย่างใดอย่างหนึ่งที่เกิดขึ้นเฉียบพลันภายในเวลาจำกัด ซึ่งรวมไปถึงอาการแสดงอย่างความกระวนกระวายหรือหดหู่ โดยทั่วไปแล้วถูกเร่งให้เกิดขึ้นจากสิ่งเร้าให้เกิดความเครียดภายนอก
บางกรณีจะถูกใช้ว่า "ความเจ็บป่วยทางอารมณ์และจิตใจ" เฉพาะเมื่อบุคคลไม่สามารถดำเนินชีวิตประจำวันได้เพราะยากที่จะปรับตัว

**สาเหตุ**
สาเหตุของความเจ็บป่วยดังกล่าวนั้นหลากหลาย การศึกษาใน ค.ศ. 1996 พบว่า ปัญหากับความสัมพันธ์แบบใกล้ชิด เช่น การหย่าร้างหรือการแยกกันอยู่ เป็นเหตุให้เกิดความเจ็บป่วยทางอารมณ์และจิตใจมากถึง 24% ปัญหาจากที่ทำงานและโรงเรียนเป็นเหตุให้เกิดความเจ็บป่วย 17% ของกรณีทั้งหมด และปัญหาทางการเงินเป็น 11% การสำรวจเสนอว่า ในสหรัฐอเมริกา ปัญหาสุขภาพมีความสำคัญในการเป็นเหตุให้เกิดความเจ็บป่วยทางอารมณ์และจิตใจลดลง จากเดิมที่คิดเป็น 28% ใน ค.ศ. 1957 ลดเหลือ 12% ใน ค.ศ. 1976 และเพียง 5.6% ใน ค.ศ. 1996 แม้ในหมู่พวกเขาเอง ความเจ็บป่วยทางอารมณ์และจิตใจถูกมองว่าเป็น "ปัญหาสุขภาพ" โดยผู้เชี่ยวชาญส่วนใหญ่

**อ้างอิง**
หมวดหมู่:ความเครียด
หมวดหมู่:ความผิดปกติทางอารมณ์
หมวดหมู่:โรควิตกกังวล
ตัวสร้างเลขสุ่มเทียมแบบบลัมบลัมชับ

ตัวสร้างเลขสุ่มเทียมแบบบลัมบลัมชับ (อังกฤษ : Blum Blum Shub) เป็นตัวสร้างเลขสุ่มเทียมที่ถูกสร้างขึ้นในปี 1986 โดย Lenore Blum, Manuel Blum และ Michael Shub  โดยมีเป้าหมายในการใช้ในด้านความปลอดภัยมากกว่าที่จะเอาไปใช้สุ่มตัวเลขจริงๆ

**รายละเอียด**
โดยตัวสร้างเลขสุ่มเทียมแบบบลัมบลัมชับมีลำดับเป็น

มีผลลัพธ์เป็นบิตที่มีความสำคัญน้อยที่สุด(LSB) ของ 
โดย M=pq โดย p และ q เป็นจำนวนเฉพาะขนาดใหญ่ไม่ซ้ำกัน และทั้งคู่จะสมภาคกับ 3 ภายใต้มอดูโล 4 
ลักษณะเฉพาะที่น่าสนใจของตัวสร้างเลขสุ่มเทียมแบบบลัมบลัมชับคือสามารถทีจะคำนวณหาค่า  ใดๆได้โดยตรง(ผ่านทฤษฎีบทของออยเลอร์)

โดย  มาจาก Carmichael function (ตามสมการ )

**ด้านความปลอดภัย**
ตัวสร้างเลขสุ่มนี้ไม่ได้เหมาะกับการนำมาใช้สุ่มค่ามาใช้แต่มีไว้ใช้เฉพาะเพื่อการเข้ารหัส(วิทยาการเข้ารหัสลับ) เพราะทำได้ค่อนข้างช้า อย่างไรก็ตามก็ยังมีวิธีที่จะลดรูปความซับซ้อนในรูปแบบการคำนวณไปเป็นความซับซ้อนในรูปแบบการคำนวณของปัญหา Quadratic residuosity problem เพื่อที่จะแก้รหัสนี้จำเป็นต้องรู้ตัวประกอบของค่าโมดูลัส ความยากในการถอดรหัสตัวประกอบจำนวนเต็มนั้นถือเป็นความปลอดภัยอย่างหนึ่ง
เนื่องจากความยากในการถอดรหัสนั้นเองตัวสร้างเลขสุ่มเทียมแบบบลัมบลัมชับที่ใช้ M ขนาดใหญ่นั้นจะมีค่าออกมาแตกต่างกับค่าสุ่มอื่นๆ ที่สามารถแก้ปัญหาด้วยการคำนวณต่างๆ ตัวสร้างเลขสุ่มเทียมแบบบลัมบลัมชับจึงถูกนำไปใช้ในด้านการออกแบบด้านความปลอดภัย โดยมีระบบความปลอดภัยเป็นปัญหาการแยกตัวประกอบเช่นเดียวกับการเข้ารหัสแบบ RSA

**ตัวอย่าง**
ให้ M = 11*19 = 209 ค่า = 9 จะได้- mod 209 = 81- mod 209 = 82- mod 209 = 36- mod 209 = 42- mod 209 = 92- mod 209 = 104- mod 209 = 157- mod 209 = 196- mod 209 = 169- mod 209 = 137- mod 209 = 168- mod 209 = 9

**อ้างอิง**
 Lenore Blum, Manuel Blum, and Michael Shub. "A Simple Unpredictable Pseudo-Random Number Generator", SIAM Journal on Computing, volume 15, pages 364-383, May 1986.- Lenore Blum, Manuel Blum, and Michael Shub. "Comparison of two pseudo-random number generators", Advances in Cryptology: Proceedings of Crypto '82. Available as  Google book.- Martin Geisler, Mikkel Krøigård, and Andreas Danielsen. "About Random Bits", December 2004.  Available as  PDF date=2011-07-19  and  Gzipped Postscript date=2011-07-19 .

**ลิ้งภายนอก**
http://neohumanism.org/b/bl/blum_blum_shub.html
*https://www.cs.indiana.edu/~kapadia/project2/node11.html
*http://www.powerbasic.com/support/pbforums/showthread.php?t=19206fix-attempted=yes 
หมวดหมู่:วิทยาการเข้ารหัสลับ
อูบุนตูซอฟต์แวร์เซ็นเตอร์

อูบุนตูซอฟต์แวร์เซ็นเตอร์ (Ubuntu Software Center) หรือชื่อย่อว่า ซอฟต์แวร์เซ็นเตอร์ (Software Center) เป็นระบบที่หยุดพัฒนาสำหรับAPT/dpkg ระบบจัดการแพคเกจ เป็นซอฟต์แวร์แบบฟรีที่เขียนด้วยภาษาไพทอน, PyGTK/PyGObject ตามฐานของ GTK
ตัวโปรแกรมถูกสร้างเพื่อเพิ่มและจัดการคลังซอฟต์แวร์ เช่นเดียวกันกับ อูบุนตู Personal Package Archives (PPA) และผู้ใช้สามารถซื้อการใช้งานเชิงพาณิชย์ได้
การพัฒนาสิ้นสุดลงใน ค.ศ. 2015 และในอูบุนตู 16.04 LTS มันถูกเปลี่ยนเป็นกะโนมซอฟต์แวร์

**ดูเพิ่ม**
 อูบุนตูวัน

**อ้างอิง**

**แหล่งข้อมูลอื่น**
  Ubuntu Apps Directory-  wiki.ubuntu.com/SoftwareCenter-  Ubuntu Software Center versions history
หมวดหมู่:Dpkg
หมวดหมู่:ซอฟต์แวร์แบบฟรีที่เขียนด้วยภาษาไพทอน
หมวดหมู่:ซอฟต์แวร์ตัวจัดการแพคเกจที่ใช้ GTK
หมวดหมู่:แพลตฟอร์มการกระจายซอฟต์แวร์
หมวดหมู่:ซอฟต์แวร์ที่ใช้ PyGObject
หมวดหมู่:อูบุนตู
ความเครียด (ชีววิทยา)

ความเครียด ในความหมายทางจิตวิทยาและชีววิทยา เป็นคำยืมจากวิชาฟิสิกส์และวิศวกรรม ใช้ในบริบททางชีววิทยาครั้งแรกในคริสต์ทศวรรษ 1930 ซึ่งในทศวรรษหลังได้กลายมาเป็นคำใช้ทั่วไปในการสนทนา ความเครียดหมายความถึงผลสืบเนื่องจากการที่สิ่งมีชีวิต (ทั้งมนุษย์และสัตว์อื่น) ไม่สามารถตอบสนองอย่างพอเหมาะกับความต้องการทางจิต อารมณ์หรือกายได้อย่างพอเหมาะ ไม่ว่าจะเป็นจริงหรือสมมติขึ้น
สัญญาณของความเครียดอาจเกี่ยวเนื่องกับการรู้ทางอารมณ์ ทางกาย หรือทางพฤติกรรม สัญญาณอื่นมีตั้งแต่การตัดสินใจที่เลว ทัศนคติแง่ลบทั่วไป การวิตกกังวลเกินไป อารมณ์แปรปรวน หงุดหงิดฉุนเฉียวง่าย ภาวะกายใจไม่สงบ การไม่สามารถพักผ่อนได้ ความรู้สึกโดดเดี่ยว การปลีกตัวหรือภาวะซึมเศร้า การปวดและความเจ็บปวด ท้องร่วงหรือท้องผูก อาการคลื่นไส้ เวียนศีรษะ เจ็บที่หน้าอก หัวใจเต้นเร็ว กินมากเกินหรือไม่พอ นอนมากเกินหรือไม่พอ การหลีกหนีสังคม การผลัดวันประกันพรุ่งหรือปฏิเสธความรับผิดชอบ การเพิ่มปริมาณบริโภคแอลกอฮอล์ นิโคตินหรือยาเสพติด และพฤติกรรมทางประสาท อย่างการกัดเล็บและการเจ็บที่คอ

**อ้างอิง**
ความเครียด
หมวดหมู่:ระบบต่อมไร้ท่อ
ความเครียด

ความเครียด อาจหมายถึง- ความเครียด (กลศาสตร์) การวัดการเปลี่ยนรูปของวัตถุที่เกิดจากแรงภายนอกมากระทำ โดยแสดงการกระจัดสัมพัทธ์ระหว่างอนุภาคในวัตถุ- ความเครียด (จิตวิทยา) เป็นความรู้สึกตึง/ล้าทางใจ หรือการเสียศูนย์/ความสมดุลทางใจที่มีมาก่อน เนื่องจากการได้รับสิ่งเร้า/ปัจจัยไม่ว่าทางกายหรือใจ ไม่ว่าจะภายนอกหรือภายใน ไม่ว่าจะเป็นอันตรายจริง ๆ หรือไม่ เช่น อากาศร้อน ถูกติเตียนต่อหน้าสาธารณชน หรือได้รับสิ่งเร้า/ประสบการณ์อื่น ๆ ที่ไม่น่าชอบใจ และโดยทั่วไปหมายถึงอารมณ์เชิงลบซึ่งบุคคลปกติพยายามจะหลีกเลี่ยง เป็นอารมณ์ที่เกิดพร้อมกับการปรับตัวทางสรีรภาพ ทางประชาน และทางพฤติกรรม- ความเครียด (ชีววิทยา) การที่สิ่งมีชีวิตไม่สามารถตอบสนองอย่างพอเหมาะต่อความต้องการทางกายหรือจิต
หมวดหมู่:ความเครียด
ปลาบู่เกาะสุรินทร์

ปลาบู่เกาะสุรินทร์ หรือ ปลาบู่ปาปัวนิวกินี (Aporos sleeper, Ornate sleeper, Snakehead gudgeon, Mud gudgeon; Giuris margaritacea) เป็นปลาน้ำจืดชนิดหนึ่ง  อยู่ในวงศ์ปลาบู่ทราย (Eleotridae) จัดเป็นเพียงชนิดเดียวเท่านั้นที่อยู่ในสกุล Giuris
มีรูปร่างคล้ายปลาบู่ทั่วไปผสมกับปลาช่อน คือ มีส่วนหัวใหญ่และกลมมน เป็นปลาที่มีสีสันสวยงามมากชนิดหนึ่ง ลำตัวเป็นสีเหลืองอมส้ม มีจุดประสีส้มและสีฟ้าอมน้ำเงิน ที่แก้มและคางมีสีส้มสด ครีบต่าง ๆ เป็นสีฟ้าหรือน้ำเงินแลดูสวยงาม 
มีขนาดความยาวเต็มที่ 40 เซนติเมตร ขนาดโดยเฉลี่ยประมาณ 20-25 เซนติเมตร ตัวผู้มีครีบและมีสีสดสวยกว่าตัวเมียอย่างเห็นได้ชัดเจน 
เป็นปลาที่พบแพร่กระจายพันธุ์อย่างกว้างขวาง โดยพบในลำธารหรือบริเวณปากแม่น้ำที่เป็นน้ำกร่อยติดกับทะเล ตั้งแต่ชายฝั่งมหาสมุทรอินเดียจากแอฟริกาตอนใต้ถึงอินโดนีเซีย  รวมถึงหมู่เกาะต่าง ๆ ในมหาสมุทรแปซิฟิก เช่น ปาปัวนิวกินี, เมลานีเซีย, ปาเลา, เกาะเซเลบีส, เกาะโอกินาวา ไปจนถึงตอนเหนือของออสเตรเลีย ส่วนในประเทศไทยพบเพียงที่เดียว คือ ในลำธารที่หมู่เกาะสุรินทร์ ในเขตทะเลอันดามัน
เป็นปลาที่กินสัตว์น้ำขนาดเล็กต่าง ๆ รวมถึงแมลงน้ำ เป็นอาหาร ฟักไข่และวัยอ่อนเจริญเติบโตในทะเล ก่อนจะอพยพเข้าสู่น้ำจืดหรือน้ำกร่อยเมื่อเจริญวัยขึ้น
นิยมเลี้ยงเป็นปลาสวยงาม ถือเป็นปลาที่มีความสวยงาม เลี้ยงได้ง่าย เนื่องจากอุปนิสัยที่ไม่หลบซ่อนตัว และไม่ดุร้ายก้าวร้าวต่อปลาอื่นในที่เลี้ยง อีกทั้งยังกินอาหารสำเร็จรูปได้อีกด้วย

**อ้างอิง**

**แหล่งข้อมูลอื่น**
 รูปและข้อมูลจาก fishbase.orgfix-attempted=yes 
หมวดหมู่:วงศ์ปลาบู่ทราย
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาตู้
หมวดหมู่:ปลาที่พบในประเทศออสเตรเลีย
หมวดหมู่:ปลาแอฟริกา
หมวดหมู่:ปลาที่พบในประเทศไทย
วันรักประเทศชาติ

ในสหรัฐอเมริกา วันรักชาติ (Patriot Day) ตรงกับวันที่ 11 กันยายนของทุกปี กำหนดขึ้นเพื่อรำลึกถึงผู้เสียชีวิต 2,977 คนในเหตุวินาศกรรม 11 กันยายน พ.ศ. 2544 แต่เดิมวันนี้เรียกว่า วันสวดมนต์และรำลึกถึงเหยื่อเหตุวินาศกรรมก่อการร้าย 11 กันยายน พ.ศ. 2544
มติร่วมที่ 71 ของสภาผู้แทนราษฎรแห่งสหรัฐอเมริกาได้รับความเห็นชอบด้วยคะแนนเสียง 407-0 (ไม่ลงคะแนน 25 เสียง) เมื่อวันที่ 25 ตุลาคม พ.ศ. 2544 ซึ่งมีใจความร้องขอให้ประธานาธิบดีกำหนดให้วันที่ 11 กันยายนของทุกปีเป็น "วันรักชาติ" ประธานาธิบดี จอร์จ ดับเบิลยู. บุช ลงนามผ่านมติเป็นกฎหมายเมื่อวันที่ 18 ธันวาคม พ.ศ. 2544 (เป็นกฎหมายมหาชน 107-89) วันที่ 4 กันยายน พ.ศ. 2545 ประธานาธิบดีบุชใช้อำนาจตามมติและกำหนดให้วันที่ 11 กันยายน พ.ศ. 2545 เป็นวันรักชาติ
ในวันนี้ ประธานาธิบดีกำหนดว่า ธงชาติอเมริกาจะถูกลดลงครึ่งเสาที่บ้านแต่ละหลังในสหรัฐ ที่ทำเนียบขาว ตลอดจนอาคารและสถานที่ทำการของรัฐบาลสหรัฐอเมริกาทุกแห่ง และในต่างประเทศ ประธานาธิบดียังขอให้ชาวอเมริกันยืนไว้อาลัยเริ่มตั้งแต่เวลา 8.46 น. (เขตเวลาตะวันออก) อันเป็นเวลาซึ่งเครื่องบินลำแรกชนตึกเหนือของอาคารแฝดเวิลด์เทรดเซ็นเตอร์ เมื่อวันที่ 11 กันยายน พ.ศ. 2544

**อ้างอิง**
หมวดหมู่:วันหยุดในสหรัฐ
หมวดหมู่:วันสำคัญในเดือนกันยายน
หมวดหมู่:วันหยุดแบ่งตามประเทศ

หมวดหมู่:วัฒนธรรมแบ่งตามสัญชาติ
หมวดหมู่:วันสำคัญ
หมวดหมู่:หมวดหมู่แบ่งตามประเทศ
พฤติกรรม

พฤติกรรม หมายความถึง การแสดงและกิริยาท่าทางซึ่งสิ่งมีชีวิต ระบบหรืออัตลักษณ์ประดิษฐ์ ที่เกิดร่วมกันกับสิ่งแวดล้อม ซึ่งรวมระบบอื่นหรือสิ่งมีชีวิตโดยรวมเช่นเดียวกับสิ่งแวดล้อมทางกายภาพ พฤติกรรมเป็นการตอบสนองของระบบหรือสิ่งมีชีวิตต่อสิ่งเร้าหรือการรับเข้าทั้งหลาย ไม่ว่าจะเป็นภายในหรือภายนอก มีสติหรือไม่มีสติระลึก ชัดเจนหรือแอบแฝง และโดยตั้งใจหรือไม่ได้ตั้งใจ

**ชีววิทยา**
ในมนุษย์ เชื่อกันว่าพฤติกรรมส่วนใหญ่อยู่ภายใต้การควบคุมของระบบต่อมไร้ท่อและระบบประสาท และเป็นที่เชื่อกันทั่วไปว่า ความซับซ้อนในพฤติกรรมของสิ่งมีชีวิตสัมพันธ์กับความซับซ้อนของระบบประสาท ทั่วไปแล้ว สิ่งมีชีวิตที่มีระบบประสาทซับซ้อนกว่ามีความสามารถสูงกว่าในการเรียนรู้การตอบสนองใหม่ ๆ และดังนั้น จึงสามารถปรับเปลี่ยนพฤติกรรมได้
พฤติกรรมมีทั้งที่มีมาแต่กำเนิดหรือเกิดจากการเรียนรู้ อย่างไรก็ตาม การวิจัยปัจจุบันในโครงการจุลินทรีย์มนุษย์ (Human Microbiome Project) ชี้ความเป็นไปได้ที่ว่า พฤติกรรมมนุษย์อาจถูกควบคุมโดยองค์ประกอบของประชากรจุลินทรีย์ภายในร่างกายมนุษย์
พฤติกรรมสามารถถือได้ว่าเป็นการแสดงออกของสิ่งมีชีวิตซึ่งเปลี่ยนแปลงความสัมพันธ์กับสิ่งแวดล้อมรอบตัว พฤติกรรมนำสัญญาณออกจากสิ่งมีชีวิตสู่สิ่งแวดล้อม

**จิตวิทยา**
พฤติกรรมมนุษย์ และพฤติกรรมของสิ่งมีชีวิตอื่นและกลไก สามารถเป็นได้ทั้งที่พบได้ทั่วไป ผิดปกติ ยอมรับได้ หรือยอมรับไม่ได้ มนุษย์ประเมินการยอมรับได้ของพฤติกรรมโดยใช้บรรทัดฐานทางสังคมและควบคุมพฤติกรรมด้วยวิธีการควบคุมทางสังคม ในทางสังคมวิทยา พฤติกรรมถูกมองว่าไม่มีความหมาย คือ การไม่ถูกชี้นำโดยบุคคลอื่นและดังนั้นจึงเป็นการแสดงออกที่พื้นฐานที่สุดของมนุษย์ แม้ว่าพฤติกรรมสามารถมีส่วนในการวินิจฉัยความผิดปกติ อาทิ กลุ่มอาการออทิซึม (autism spectrum disorders) พฤติกรรมสัตว์ได้รับการศึกษาในจิตวิทยา พฤติกรรมวิทยา นิเวศวิทยาพฤติกรรม และชีวสังคมวิทยาเปรียบเทียบ ตามค่านิยมทางจริยธรรม พฤติกรรมมนุษย์ยังอาจขึ้นอยู่กับพฤติกรรมทั่วไป ผิดปกติ ที่ยอมรับได้หรือยอมรับไม่ได้ของผู้อื่น
พฤติกรรมกลายมาเป็นแนวคิดที่สำคัญในจิตวิทยาคริสต์ศตวรรษที่ 20 ด้วยการปรากฏขึ้นของกระบวนทัศน์ ที่ในภายหลังรู้จักกันในชื่อ "พฤติกรรมนิยม" (behaviorism) พฤติกรรมนิยมเป็นปฏิกิริยาต่อต้านจิตวิทยาที่ว่าด้วยองค์ประกอบของจิต (faculty psychology) ซึ่งมีวัตถุประสงค์เพื่อมองลึกเข้าไปในจิตใจหรือทำความเข้าใจจิตใจโดยปราศจากประโยชน์ของการทดสอบทางวิทยาศาสตร์ พฤติกรรมนิยมตั้งมั่นในการทำงานเฉพาะแต่กับสิ่งที่มองเห็นหรือจับต้องได้ และในมุมมองแรกเริ่มของจอห์น บี. วัตสัน ผู้ก่อตั้งสาขาวิชาดังกล่าว ไม่มีสิ่งใดจะอนุมานได้ในเรื่องธรรมชาติของอัตลักษณ์ที่เป็นก่อให้เกิดพฤติกรรมนั้น การเปลี่ยนแปลงมุมมองของวัตสันต่อมาและ "การวางเงื่อนไขแบบดั้งเดิม" นำไปสู่การเป็นที่นิยมของการวางเงื่อนไขของผลของการกระทำ (operant conditioning) หรือ "พฤติกรรมนิยมสุดขั้ว" (radical behaviorism)

**อ้างอิง**

หมวดหมู่:คำศัพท์การศึกษา
พระราชวชิรรังษี (ขวัญชัย นิติสาโร)

พระราชวชิรรังษี (ขวัญชัย นิติสาโร ป.ธ.๙) เกิดเมื่อวันที่ 5 กันยายน พ.ศ. 2519 ได้ศึกษาเล่าป.ธ. ๓ ที่ วัดพิชโสภาราม สำนักเรียนคณะจังหวัดอุบลราชธานี ในปี พ.ศ. 2535  และได้เรียนป.ธ. ๖ วัดหนัง ราชวรวิหาร สำนักเรียนวัดราชโอรสาราม  และท่านได้ศึกษาป.ธ. ๙ วัดหนัง ราชวรวิหาร สำนักเรียนวัดสร้อยทอง ท่านได้บรรพชาเป็นสามเณรเมื่อวันที่ 9 เมษายน พ.ศ. 2532 วัดพิชโสภาราม บ้านแก้งเหนือ ตำบลแก้งเหนือ อำเภอเขมราฐ จังหวัดอุบลราชธานีหลวงพ่อขวัญชัยได้เข้าอุปสมบทเมื่อวันที่ 27 เมษายน พ.ศ. 2541 โดยมี  พระธรรมศีลาจารย์ เป็นพระอุปัชฌาย์  พระครูวิธานวรกิจ เป็นพระกรรมวาจาจารย์ และ พระครูปลัดศีลวรวัฒน์ เป็นพระอนุสาวนาจารย์ จากนั้นท่านก็ได้ศึกษาพระธรรมต่อจากนั้นหลังจากอุปสมบทมาได้ 1 ปี ท่านได้เข้ารับตำแหน่งเป็นเลขาเจ้าคณะเขตภาษีเจริญ  และในขณะนั้นท่านก็เป็นผู้ช่วยเจ้าอาวาสวัดหนังในปี พ.ศ. 2550  และในช่วงปี พ.ศ. 2552 เจ้าอาวาสอาพาธ ท่านจึงรับหน้าที่รักษาการเจ้าอาวาสชั่วคราวจนเมื่อ หลวงพ่อสุกรี ถึงแก่มรณภาพในปี พ.ศ. 2553 ทางคณะสงฆ์จึงแต่งตั้งท่านขึ้นเป็นเจ้าอาวาสวัดหนังเป็นรูปที่ 9 ในตลอดเวลาที่ท่านเป็นเจ้าอาวาสมาจนถึงปัจจุบัน ท่านได้ดูแลเอาใจใส่วัดเป็นอย่างดี และจนทำให้วัดหนังนี้มีแต่คนมาสวดมนต์ และ ฟังธรรม และท่านก็จะมีการแสดงปาฏิโมกข์ ซึ่งเป็นสิ่งที่ท่านถนัดมากที่สุด

**อ้างอิง**
  พระวิเชียรโมลีfix-attempted=yes 
ข
หมวดหมู่:บุคคลที่ยังมีชีวิตอยู่
กึนน์บีเอิร์นฟเยลด์

กึนน์บีเอิร์นฟเยลด์ (Gunnbjørn Fjeld) เป็นภูเขาที่สูงที่สุดของเกาะกรีนแลนด์ และเป็นภูเขาที่สูงที่สุดในอาร์กติกเซอร์เคิล ตั้งอยู่ทางตะวันออกของเกาะ มักระบุความสูง 3,700 เมตร (12,100 ฟุต) แต่ความจริงแล้ว ความสูงจริงอาจมีการเปลี่ยนแปลงบ้างเล็กน้อย ภูเขาตั้งชื่อตาม Gunnbjorn Ulfsson ชาวไวกิงที่เป็นชาวยุโรปคนแรกที่มาถึงกรีนแลนด์
หมวดหมู่:ภูเขาในกรีนแลนด์
หมวดหมู่:จุดสูงสุดของประเทศ
หมู่เกาะการีมุนจาวา

หมู่เกาะการีมุนจาวา (Kepulauan Karimunjawa) เป็นหมู่เกาะในประเทศอินโดนีเซีย ตั้งอยู่ในทะเลชวา ห่างจากเมืองเจอปาราไปทางทิศตะวันตกเฉียงเหนือราว 80 กิโลเมตร ประกอบด้วยเกาะเล็ก ๆ 27 เกาะ เกาะสำคัญได้แก่เกาะการีมุน หมู่เกาะต่าง ๆ มีประชากร 6,632 คน (ข้อมูล ค.ศ. 1997) ที่อาศัยอยู่ใน 7 เกาะ

**อ้างอิง**
หมวดหมู่:เกาะในประเทศอินโดนีเซีย
หมวดหมู่:จังหวัดชวากลาง
หมวดหมู่:หมู่เกาะซุนดาใหญ่
หมวดหมู่:ทะเลชวา
กาฐิยาวาร

ภาพจากอวกาศของคาบสมุทรกาฐิยาวาร
กาฐิยาวาร (કાઠીયાવાડ; Kathiawar หรือ Kathiawad) เป็นคาบสมุทรในรัฐคุชราต ประเทศอินเดีย ตั้งอยู่ทางตะวันตกของรัฐ อาณาเขตทิศเหนือติดต่อกับที่ลุ่มชื้นแฉะรันน์ออฟกัจฉ์ ทิศตะวันออกจดอ่าวขัมภัต ทิศใต้และทิศตะวันตกจดทะเลอาหรับ
มนุษย์ยุคหินเป็นชนกลุ่มแรกที่เข้ามาตั้งถิ่นฐานในคาบสมุทรนี้ ต่อมาเมื่อ 3,000-2,000 ปีก่อนคริสต์ศักราชเป็นที่อยู่ของชนเผ่าอารยธรรมหรปะ หลังจากนั้นมีราชวงศ์หลายราชวงศ์ปกครองสืบต่อกันมา เช่น ราชวงศ์เมารยะ ราชวงศ์สักกะ ราชวงศ์คุปตะ อยู่ภายใต้การปกครองของมุสลิมในคริสต์ศตวรรษที่ 13 จากนั้นรวมเป็นหนึ่งของจักรวรรดิโมกุลในคริสต์ศตวรรษที่ 16 ต่อมาชาวมราฐาได้เข้ายึดครองในคริสต์ศตวรรษที่ 18
ในปี ค.ศ. 1820 ยอมอยู่ในความคุ้มครองของอังกฤษ ใน ค.ศ. 1948 พื้นที่ส่วนใหญ่รวมอยู่ในแคว้นเสาราษฏระ และในปี ค.ศ. 1960 กลายเป็นส่วนหนึ่งของรัฐคุชราตหลังจากมีการแยกรัฐบอมเบย์ออกเป็น 2 ส่วน
หมวดหมู่:ธรณีสัณฐานในประเทศอินเดีย